ਪ੍ਰੇਰਨਾ ਦੇਸ਼ਪਾਂਡੇ
ਪ੍ਰੇਰਨਾ ਦੇਸ਼ਪਾਂਡੇ ਭਾਰਤੀ ਕਥਕ ਡਾਂਸਰ ਹੈ। ਉਸਨੇ ਸੱਤ ਸਾਲ ਦੀ ਉਮਰ ਵਿੱਚ ਹੀ ਸ਼ਾਰਦਿਨੀ ਗੋਲੇ ਅਧੀਨ ਕਥਕ ਦੀ ਸਿਖਲਾਈ ਲੈਣੀ ਸ਼ੁਰੂ ਕਰ ਦਿੱਤੀ ਸੀ। ਉਸਨੇ ਪੰਦਰਾਂ ਸਾਲਾਂ ਦੀ ਉਮਰ ਵਿੱਚ ਪਹਿਲੀ ਪੇਸ਼ਕਾਰੀ ਦਿੱਤੀ। ਫਿਰ ਉਸ ਨੇ ਗੁਰੂ-ਸਿਸ਼ਿਆ ਪਰੰਪਰਾ ਅਧੀਨ ਰੋਹਿਨੀ ਭਾਤੇ ਤੋਂ' ਬਾਈ ਸਾਲ ਦੇ ਲਈ ਲਖਨਊ ਅਤੇ ਜੈਪੁਰ ਘਰਾਨੇ ਬਾਰੇ ਪੜ੍ਹਾਈ ਕੀਤੀ। ਉਹ ਕਥਕ ਦੀਆਂ ਆਪਣੀਆਂ ਖੂਬਸੂਰਤ ਹਰਕਤਾਂ ਜਿਵੇਂ ਅਭਿਨਯ (ਪ੍ਰਗਟਾਵੇ) ਅਤੇ ਲਾਇਆ (ਤਾਲ) ਉੱਤੇ ਕਮਾਂਡ ਕਰਨ ਲਈ ਮਸ਼ਹੂਰ ਹੈ। ਪ੍ਰੇਰਨਾ ਦੇਸ਼ਪਾਂਡੇ ਨੇ ਆਪਣੀ ਰਸਮੀ ਸਿੱਖਿਆ ਭਾਰਤ ਦੀ ਪੁਨੇ ਯੂਨੀਵਰਸਿਟੀ (ਲਲਿਤ ਕਲਾ ਕੇਂਦਰ) ਦੇ ਪ੍ਰਦਰਸ਼ਨਕਾਰੀ ਕਲਾ ਕੇਂਦਰ ਤੋਂ ਪ੍ਰਾਪਤ ਕੀਤੀ। ਉਸਨੇ ਕਥਕ ਵਿੱਚ ਮਾਸਟਰ ਡਿਗਰੀ ਕੀਤੀ ਅਤੇ ਯੂਨੀਵਰਸਿਟੀ ਵਿੱਚ ਪਹਿਲੇ ਸਥਾਨ 'ਤੇ ਰਹੀ। ਉਸਨੇ ਗਣਿਤ ਵਿੱਚ ਬੈਚਲਰ ਡਿਗਰੀ ਵੀ ਹਾਸਿਲ ਕੀਤੀ ਅਤੇ ਇਸ ਗਣਿਤ ਸੰਬੰਧੀ ਗਿਆਨ ਨੂੰ ਉਸਨੇ ਨਾਚ ਲਈ ਲਾਗੂ ਕੀਤਾ। ਆਪਣੀ ਕਲਾ ਨੂੰ ਸਮਰਪਿਤ ਹੋਣ ਵਜੋਂ ਦੇਸ਼ਪਾਂਡੇ ਨੇ ਪੁਨੇ ਵਿੱਚ ਕਥਕ ਨਾਚ ਲਈ ਇੱਕ ਸੰਸਥਾ ਨ੍ਰਿਤਿਆਧਾਮ ਦੀ ਸਥਾਪਨਾ ਕੀਤੀ, ਜਿੱਥੇ ਉਹ ਭਾਰਤੀ ਅਤੇ ਵਿਦੇਸ਼ੀ ਵਿਦਿਆਰਥੀਆਂ ਨੂੰ ਪੜ੍ਹਾਉਂਦੀ ਹੈ ਅਤੇ ਇਸ ਵਿੱਚ ਅਦਾਕਾਰੀ ਕਲਾਕਾਰਾਂ ਦਾ ਇੱਕ ਸਥਿਰ ਸਮੂਹ ਹੈ ਜੋ ਸ਼ੋਅ ਅਤੇ ਤਿਉਹਾਰਾਂ ਵਿੱਚ ਹਿੱਸਾ ਲੈਂਦਾ ਹੈ।